Source: http://fin.afterdawn.com/uutiset/artikkeli.cfm/2007/10/24/teravapiirtoformaattisota_tasoittunee_loppuvuodesta
Timestamp: 2017-10-18 23:57:09+00:00

Document:
Teräväpiirtoformaattisota tasoittunee loppuvuodesta - AfterDawn
AfterDawn > Uutiset > Teräväpiirtoformaattisota tasoittunee loppuvuodesta
Teräväpiirtoformaattisota tasoittunee loppuvuodesta
Kirjoittaja Lauri Jämsä @ 25.10.2007 01:06 Kommentteja (3)
HD DVD -formaatti ei ole menettänyt analyytikkojen mukaan vielä voittomahdollisuuksiaan teräväpiirtoformaattisodassa. Vaikka Blu-ray-elokuvat ovat menneet tämän vuoden kolmella ensimmäisellä neljänneksellä lähes tuplasti HD DVD -elokuvia paremmin kaupaksi, on molemmilla vielä mahdollisuutensa.
Osa myyntianalyytikoista odottaa HD DVD:n tilanteen parantuvan viimeisellä neljänneksellä reilusti, koska formaatille on julkaistu joitain hyvin myyneitä nimikkeitä. Esimerkiksi Transformers-elokuvan HD DVD -version myynti on ollut huimaa heti ensimmäisestä päivästä lähtien. Myös molemmilla formaateilla julkaistu 300-elokuvan teräväpiirtoversio on mennyt hyvin kaupaksi. 65 prosenttia myydyistä elokuvista oli tosin Blu-ray-versioita ja HD DVD:n oli tyytyminen 35 prosentin myyntisaldoon.
Blu-ray- ja HD DVD -formaattien keväällä 2006 tapahtuneen julkaisun jälkeen molempia on myyty miljoonittain. Home Media kertoo, että Blu-ray-elokuvia on myyty maailmalla tähän mennessä yhteensä 3,01 miljoonaa kappaletta ja HD DVD:tä 1,97 miljoonaa kappaletta.
"Formaattisodan pölyn laskeutumista saadaan odottaa ainakin ensi vuoteen. Tällä hetkellä taistelu on kuin katselisi soutukisaa", arvioi tutkimuslaitos In-Statin analyytikko Gerry Kaufhold. Hän kertoo myös uskovansa molempia formaatteja tukevien soittimien yleistymiseen.
<NBC poisti ohjelmansa YouTubesta >Musiikkisoitin 32 gigatavun flash-muistilla
125.10.2007 11:37
Luulisi tämän formaattisodan ratkeavan siihen, miten vuokraamot ottavat valikoimiinsa elokuvia. Filmtown-Suomi on ainakin kääntymässä Blu-Ray:n puoleen kassajuorujen perusteella ainakin.
225.10.2007 13:52
Ekat tullu jo :DD
325.10.2007 15:50
Jaha, eli odotellaan edelleen...

References: HD 
 HD 
 HD 
 HD 
 HD 
 HD 
 HD